laion/Wikipedia-Exotic huggingface dataset:
נטע כנעני

נטע כנעני (נולדה ב-18 בנובמבר 1956) היא כדורסלנית עבר ישראלית. היא הייתה "מלכת הסלים" בליגת הכדורסל הנשים הבכירה בישראל במשך שבע שנים ברציפות. בשנת 1975 הוכתרה כמלכת הסלים של אליפות אירופה שנערכה בוויגו, ספרד. כנעני נולדה בקיבוץ גבת והחלה לשחק כדורסל בקבוצת הקיבוץ בגיל 9. למדה בבית הספר היסודי בקיבוץ ובביה"ס התיכון "העמק המערבי" בקיבוץ יפעת. שיחקה בנבחרת בית הספר, שזכתה פעמיים באליפות בתיה"ס והוכתרה כשחקנית המצטיינת באותן שנים. שרתה בצה"ל כמדריכת אימון גופני בנח"ל (1974 – 1976), ושיחקה בנבחרת הנח"ל כדורסל וכדורעף. לאחר שחרורה יצאה לשנת שירות של התנועה הקיבוצית ולאחר מכן למדה פיזיותרפיה במכון וינגייט. כנעני הייתה שחקנית נבחרת הנערות מגיל 11 (1967 – 1975), השתתפה ב-3 אליפויות אירופה והוכתרה כמלכת הסלים באליפות אירופה בויגו – ספרד (1975). בגיל 14 הצטרפה לנבחרת הנשים (1971 – 1980) והייתה צעירת הכדורסלניות בקדם אליפות אירופה בבארי איטליה (1972). הייתה קפטן נבחרת הנערות (1972 – 1975) והנשים (1977 – 1979). כנעני שיחקה בקבוצות הבאות: הפועל קישון (1966 – 1974). הפועל חיפה (1974-5, 1977 – 1979) הפועל תל אביב (1975/76) אליצור ת"א (1976/77) מכבי תל אביב (1979/80) כנעני זכתה בגביע המדינה עם אליצור ת"א בעונת 7–1976 וזכתה באליפות אוסטרליה בשנת 1981 עם קבוצת ST. KILDA. פרשה בגיל 37 (1993) עקב פציעה. נטע כנעני ינובר, ערוץ "היכל התהילה - כדורסל נשים ישראל", ראיון באתר יוטיוב ברוריה ביגמן, כנעני חשה עצמה כנטע זר, מעריב, 6 ינואר 1983, עמ' 26 א. קוטין, המלכה של אירופה, מעריב, 12 אוגוסט 1975, עמ' 9
קתלין רוז פרקינס

קתלין רוז פרקינס (באנגלית: Kathleen Rose Perkins; נולדה ב-15 בנובמבר 1974) היא שחקנית אמריקאית. פרקינס נולדה בניו בולטימור שבמישיגן. היא סיימה את הלימודים בבית הספר התיכון אנקור ביי ב-1992, ונרשמה לאוניברסיטת וסטרן מישיגן, שם קיבלה תואר באמנויות המוזיקה. אהבתה לתיאטרון התעוררה כשהייתה פעילה במועדון אמנויות הבמה בבית הספר אנקור ביי בהנהלת ג'וזף פ. אבל. קריירת המשחק של פרקינס החלה ב-2001 כשהופיע בסדרת הטלוויזיה "The Fighting Fitzgeralds". היה לה תפקיד בסיטקום "'Til Death" של רשת פוקס, והיא הופיעה בתפקידי אורח בסדרות טלוויזיה שונות בהן "NCIS: לוס אנג'לס", "Trust Me", הסיטקום "Gary Unmarried", סדרת הדרמה "Tell Me You Love Me", "קאסל", הדרמה הקומית "The Game", והסדרה "The Exes". פרקינס שיחקה גם בסרטי טלוויזיה אחדים. פרקינס כיכבה בתפקיד קרול ראנס בכל העונות של הסדרה הקומית "אפיזודס" של רשת ה-BBC ושואוטיים. קתלין רוז פרקינס, ברשת החברתית אקס (טוויטר) קתלין רוז פרקינס, ברשת החברתית אינסטגרם קתלין רוז פרקינס, במסד הנתונים הקולנועיים IMDb (באנגלית) קתלין רוז פרקינס, באתר AllMovie (באנגלית) קתלין רוז פרקינס, במסד הנתונים הקולנועיים KinoPoisk (ברוסית) "Please join us in..." Twitter. נבדק ב-16 בנובמבר 2014. {{cite web}}: (עזרה) Courtney Flynn (8 באוגוסט 2012). "Anchor Bay grad Perkins shines in Showtime's 'Episodes'". The Bay Voice. נבדק ב-27 באוגוסט 2012. {{cite web}}: (עזרה) "Carol Rance played by Kathleen Rose Perkins: Watch Episodes on Showtime". Showtime. אורכב מ-המקור ב-2 בפברואר 2013. נבדק ב-31 בדצמבר 2010. {{cite web}}: (עזרה) "Claire Forlani, Kathleen Rose Perkins and Stephen Mangan Join Episodes". Movieweb. 3 במרץ 2010. נבדק ב-31 בדצמבר 2010. {{cite web}}: (עזרה)
טמבוב (כדורסל)

מועדון הכדורסל טמבוב (ברוסית: Баскетбольный Клуб Тамбов) הוא מועדון כדורסל מהעיר טמבוב. מתמודד בסופרליגה-2, השלישית בחשיבותה ברוסיה ובגביע רוסיה. ב-2003, הוקם בטמבוב מועדון כדורסל "TGU-בסקט", אשר התמודד בליגה הראשונה. המועדון הורכב בעיקר מסטודנטים והמאמן הראשי היה ויקטור קולודין. ב-2006, הקבוצה שינתה את שמה ל"מועדון הכדורסל טמבוב" ולמאמן מונה הכדורסלן לשעבר סרגיי קונוטופוב. תחת הנהגתו, הקבוצה העפילה מהליגה הבכירה ב' לליגה הבכירה א'. בשנת 2009 הקבוצה הועברה לידי האוניברסיטה הטכנולוגית הממלכתית על שם דרז'אבין והאוניברסיטה הופכת למממנת העיקרית של המועדון. בעונת 2009/2010 הקבוצה התמודדה בסופרליגה ב', אבל לא השלימה את העונה בשל הפסקת המימון. באותה שנה, הוקמה קבוצת כדורסל אחרת בטמבוב בניהולו של ויקטור קולודין. בשנת 2010, בהתבסס על הקבוצה של קולודין נוצר "מועדון כדורסל טמבוב", במימון ממשלת מחוז טמבוב. בעונת 2010/2011 הקבוצה התמודדה בליגה הבכירה, השנייה בחשיבותה. במהלך תקופה זו נערך שינוי במבנה ליגות הכדורסל ברוסיה: הליגה הבכירה א' וב' התאחדו והקבוצה התמודדה בליגה זו עד עונת 2012/2013. בעונת 2013/2014 הקבוצה סיימה במקום 3 בעונה הסדירה, עם מאזן של 23 ניצחונות ו-9 תבוסות העפילה לפלייאוף. בפלייאוף הפסידה בסיבוב הראשון וסיימה במקום החמישי. בעונת 2016 הליגות אורגנו שוב והליגה הבכירה הפכה לסופרליגה-2. בעונת 2020 העפילה לשמינית גמר הגביע הרוסי בכדורסל. סופרליגה-2  זכייה: 2016/2017 אתר האינטרנט הרשמי של טמבוב טמבוב, ברשת החברתית VK
אנדריי מלאכוב

אנדריי ניקולאייביץ' מלאכוב (ברוסית: Андре́й Никола́евич Мала́хов; נולד ב-11 בינואר 1972) הוא מנחה טלוויזיה רוסי. מלחוב נולד במורמנסק. ב-1995 הוא סיים את לימודיו בפקולטה לעיתונאות של אוניברסיטת מוסקבה, ולאחר מכן למד שנה וחצי באוניברסיטת מישיגן. הוא החל לעבוד במערכת העיתון "Moskovskiye Novosti" ולהגיש תוכנית ברדיו. בין השנים 1996–2001 הנחה תוכנית בוקר בערוץ הראשון הרוסי, ובין השנים 2001–2017 הגיש את תוכנית האירוח "תנו להם לדבר". ב-2006 זכה בפרס מטעם נשיאות רוסיה. ב-2007 שיחק בגרסה הרוסית של הסדרה "נשואים פלוס", ובאותה שנה שיחק בסרט "Kilometer Zero" לצד סבטלנה חודצ'נקובה. הוא הנחה את שני חצאי הגמר של אירוויזיון 2009. הוא הנחה גם ב-2005 וב-2009 את תחרות קדם האירוויזיון הרוסית. מדיה וקבצים בנושא אנדריי מלאכוב בוויקישיתוף אתר האינטרנט הרשמי של אנדריי מלאכוב אנדריי מלאכוב, ברשת החברתית אקס (טוויטר) אנדריי מלאכוב, ביישום טלגרם אנדריי מלאכוב, ברשת החברתית טיקטוק אנדריי מלאכוב, ברשת החברתית VK אנדריי מלאכוב, סרטונים בערוץ היוטיוב אנדריי מלאכוב, במסד הנתונים הקולנועיים IMDb (באנגלית) אנדריי מלאכוב, במסד הנתונים הקולנועיים KinoPoisk (ברוסית) אנדריי מלאכוב, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שטייר 50

שטייר 50 ו-שטייר 55 (בגרמנית: Steyr 50, Steyr 55) הן סדרות של מכוניות סופרמיני מתוצרת תאגיד הרכב האוסטרית "שטייר דיימלר פוך" אשר יוצרו בין השנים 1961–1940 יוצרו 13,000 יחידות "Steyr 50" - מנוע 1.0 ליטר (יוצרו 5,200 יחידות) "Steyr 55" - מנוע 1.2 ליטר (יוצרו 7,800 יחידות) דגם ה"Steyr 50" הוצג לראשונה בתערוכת המכוניות בברלין (Berlin Motor Show) (אנ') בשנת 1936 4 נוסעים 2 דלתות ("דלתות התאבדות" - ציר פתיחת הדלת מנוגד לכיוון התנועה) מנוע קדמי הנעה אחורית דגם "שטייר 50" שנת 1936 דגם "שטייר 50" שנת 1937 מנוע דגם "שטייר 50" שנת 1938 דגם "שטייר 50" - מבט לתא הנהג דגם "שטייר 50" דגם "שטייר 55" שנת 1939 דגם "שטייר 55" שנת 1939 דגם "שטייר 55" דגם "שטייר 55" שטייר דיימלר פוך שטייר 100 שטייר סופר 120, שטייר 125 סופר, שטייר 220 פוך 500 מדיה וקבצים בנושא שטייר 50 בוויקישיתוף שטייר 50, סרטון באתר יוטיוב היסטוריה דגם "שטייר 50" zuckerfabrik24.de/steyrpuch/steyr50 דגמי "שטייר 50" ooev1.orf.at/stories דגם "שטייר 50" ודגם "שטייר 55" zuckerfabrik24.de/steyrpuch/steyr_1919 דגם "שטייר 50" - מפרט טכני auta5p.eu/lang/en/katalog דגם "שטייר 55" autorevue.at/autowelt/steyr-55-baby-oldtimer-1938
אנרגיית קול

אנרגיית קול היא צורת אנרגיה הנובעת מרטיטת גוף מסוים, הגורמת בכך תנועה במולקולות של מדיום בלתי-קשיח, כגון אוויר. אוזן האדם מסוגלת לשמוע צלילים שתדירותם 20,000-20 מחזורים (רטיטות)בשנייה. צלילים שתדירותם עולה על 20,000 הרץ קרויים "על-שמעיים". עוצמת הקול נמדדת בדציבלים, אנרגיית הקול היא אנרגיה חלשה מאוד. היא תמיד מתלוות להמרות אנרגיה מהירות כגון התפשטות הגזים באוויר לאחר פיצוץ והיא יכולה להתקיים רק במקומות בהם יש חומר בעל תנועה. עוצמת הקול נמדדת בדציבלים, עוצמת הצליל של רשרוש עלים, לדוגמה, הוא 0–20 דציבל, עוצמת צליליה של תנועה בעיר היא 70–100 דציבל. מהירות הקול היא המהירות שבה נעים גלי הקול. מהירות הקול תלויה בקשיחות החומר ובצפיפות שלו. בתנאים מסוימים מושפעת מהירות הקול גם מהטמפרטורה והלחץ. בדרך כלל, משתמשים במונח "מהירות הקול" כשמתכוונים למהירות הקול באוויר, שהיא 343 מטר לשנייה או 1234.8 קמ"ש, בטמפרטורה של 20 מעלות צלזיוס באוויר יבש. בברזל, למשל, מהירות הקול היא אלפי מטרים בשנייה, ובמים מהירות הקול גבוהה פי 4.3 מהמהירות באוויר. לעומת זאת, בריק מוחלט או בחלל החיצון (שהצפיפות בו היא כאטום אחד למטר מעוקב), גלי הקול אינם יכולים לנוע כלל ולכן לא ניתן להעביר קול בחלל החיצון. באופן כללי מהירות הקול ניתנת בנוסחה: c = c ρ {\displaystyle c={\sqrt {\tfrac {c}{\rho }}}} ערך מורחב: אפקט דופלר גלי אור וקול משנים את אורך הגל או תדירותו, לפי תנועת המקור שלהם: אם מקור הגלים מתקרב לצופה, אורך הגל קטן ותדירותו עולה. אם הוא מתרחק, אורך הגל גדל ותדירותו קטנה. אפקט דופלר או תוצא דופלר הוא תופעת שינוי התדירות הנצפית של גל, כתוצאה מתנועה יחסית בין מקור הגל לצופה. האפקט קרוי על שמו של הפיזיקאי האוסטרי כריסטיאן אנדראס דופלר, שחזה את קיומו. דוגמה יומיומית להיווצרות אפקט דופלר: כאשר מכונית המשמיעה צליל (סירנה או רעש מנוע) נעה יחסית לאדם העומד בצד הכביש. הצליל שנשמע לאוזני האדם גבוה מהצליל האמיתי כאשר המכונית מתקרבת, ונמוך מהצליל האמיתי כאשר המכונית מתרחקת. לאפקט דופלר בגלים אלקטרומגנטיים יש שימושים בתחום הצבאי ובחיזוי מזג אוויר (מכ"ם מזג אוויר) וכן באסטרונומיה, ברפואה, במדידות מהירות זרימה ובפיזיקה אטומית. החלל וכוכבי הלכת-טיים-לייף לנוער (1996) אאוריקה!-מייקל רון לקסיקון המדע המודרני-ריצ'רד פ' ברנן (1995) Joshua Gomeh, P.O. Box 39, Tel Mond 4065001, Israel, קול וגלי קול, באתר www.gomeh.com אנרגית קול - פיזיקה - כיתות ט', באתר sites.google.com המפץ הגדול, ספרי עליית הגג, 2004
דינמו סנקט פטרבורג (קטרגל)

דינמו סנקט פטרבורג (ברוסית: Мини-футбольный клуб «Динамо СПб" Санкт-Петербург) הוא מועדון קטרגל מהעיר סנקט פטרבורג, שהיה קיים בשנים 2002–2009. עד אוגוסט 2007 נקרא "STAF-אליאנס", באוגוסט 2007 הפכה לחלק מאגודת דינמו. מועדון הקטרגל הוקם תחת השם "STAF-אליאנס" בסתיו 2002. בשנים הראשונות הקבוצה התמודדה באליפות העיר בה זכתה בעונת 2004/2005. בעונת 2005–2006, המועדון התמודד בליגה הבכירה, ליגת המשנה ב קטרגל וכבר בעונת הבכורה סיימה במקום הראשון בעונה הסדירה אך הפסידה בגמר לקבוצת "מיטישצ'י". הקבוצה קיבלה הזדמנות להעפיל ללידת העל אך נציגיה סירבו ובעונה הבאה הקבוצה זכתה בפעם השלישית ברציפות באליפות העיר. וגם בעונה זו הקבוצה שחזרה את התוצאה מהשנה שעברה, סיימה כאלופת העונה הסדירה והעפילה עד לגמר הפלייאוף, הפעם הפסידה ל"סרטוב". שוב הייתה לקבוצה ההזדמנות להעפיל בעונה הבאה לליגת על, הפעם הקבוצה השתמשה בה ועלתה. לקראת פתיחת העונה בליגת העל המועדון שינה את שמו ונקרא "דינמו סנקט פטרבורג". את עונת 2007/2008, דינמו סיימה במקום העשירי. בעונה הבאה הקבוצה פתחה בצורה מוצלחת אבל לא הצליח לסיים את העונה עד הסוף. ב-5 בינואר 2009 מסיבות כלכליות, המועדון חדל להתקיים. אליפות סנקט פטרבורג (3): 2004-2005, 2005-2006, 2006-2007 МФК "Динамо СПб", ООО Мини-футбольный клуб «Динамо СПб» развалился ערך זה הוא קצרמר בנושא כדורגל רוסי. אתם מוזמנים לתרום לוויקיפדיה ולהרחיב אותו.
תוכנית אורורה

תוכנית אורורה, המכונה באנגלית "תוכנית החקר", היא תוכנית חקר החלל ומערכת השמש. התוכנית נוסדה בשנת 2001 על ידי סוכנות החלל האירופית, ושנת סיומה טרם פורסמה. מטרת התוכנית לייסד תוכנית אירופית ממושכת לחקר מערכת השמש בעזרת חללית רובוטית וטיסת אסטרונאוטים, כדי לחקור גופים המעידים על קיום חיים מחוץ לכדור הארץ. יוזמי התוכנית הם סוכנות החלל האירופית לאחר שהגיעו למסקנה כי חקירת מערכת השמש על ידי בני האדם היא אחת מההתחייבויות של אירופה במאה ה־21. היא פותחה בשיתוף פעולה עם ארצות רבות וביניהן אוסטריה, בלגיה, קנדה, איטליה ועוד. איטליה תרמה את מרבית הכסף ליישום התוכנית. הקהילות המדעיות, אקדמיות ותעשייתיות האירופאיות התבקשו להצביע על יעדים ועל המשימות המועדפות של תוכנית חקר חלל ומערכת השמש שעשויה להתקיים בעתיד. בעשור הראשון של התוכנית מתוכננת התמקדות במשימות רובוטיות, כלומר חלליות לא מאוישות אשר יהיו תחת שליטה של אסטרונאוטים ומדענים מומחים. סוכנות החלל האירופית מתארת כמה משימות בתוכנית כ"משימות הדגל", והמשימה הראשונה מסוג זה נקראת "Exomars", שהיא משימה רובוטית כפולה שנועדה לספק מידע ממאדים אשר התקיימה בשנת 2016 בשיתוף פעולה עם הסוכנות החלל הרוסית. בשנת 2020, במסגרת משימה זו תישלח למאדים מעבורת בשם "Exomars rover"(אנ') במטרה לחקור לעומק את מאדים תחת שימוש בטכנולוגיה מתקדמת. באמצע שנות ה־2030 תתחיל המשימה האנושית הראשונה למאדים, במסגרת תוכנית אורורה. חברי התוכנית והמצטרפים אליה מחויבים להישאר בה לפרק זמן של 5 שנים, לאחר מכן חופשיים לעזוב אותה או להמשיך להיות חלק ממנה ומהמשימות שמתקיימות במסגרתה. exomars, תטוס עם חללית ללא אנשים וציוד נחיתה שתחובר עם החללית הרוסית ב־2016 והחללית תטוס ביחד אם החללית הרוסית ב־2020 המשימה הרובוטית שתדגים את תוכנית החזרה ממאדים והמשימה האנושית תצא ב־2030 משימת החץ תתרכז בשיפור ובדיקת הטכנולוגיה לקיום התוכנית של מאדים. 2014 – הטכנולוגיה האנושית למשימות תוודא שהציוד לטיסה סביב האטמוספירה תקין 2016 ו־2020 – מעבורת "Exomars Rover" תבצע משימת טיסה למאדים לחקר המשטח והסביבה של מאדים 2024 – משימה אנושית לירח 2026 – משימה אוטומטית למאדים 2030 – המשימה האנושית הראשונה למאדים, כמשימה חצויה. ייתכן שמעבורת Ariane M תשמש לנחיתה. אסטרוביולוגיה תוכנית קונסטליישן חקר החלל האדם בחלל תכנית האורורה תוכנית האורורה (2)
זאקי ונג'נס

זאקי ונג'נס (באנגלית: Zacky Vengeance; נולד ב-1981) הוא גיטריסט וזמר משני בין לאומי אשר מנגן בלהקת "Avenged Sevenfold". הגיטריסט ידוע בשמו (זאקי ונגנס) שזהו שם הבמה שלו כאשר השם האמיתי שלו הוא זקרי ג'יימס בייקר (Zachary James Baker). ונג'נס, יליד אולימפיה, וושינגטון, לימד את עצמו לנגן בגיל 13 ולפני ההצלחה עם להקתו כיום "Avenged Sevenfold" ניגן בלהקת הפאנק "MPA" קיצור של "Mad Porno Action". בבית ספר התיכון עבר הצקות והשפלות ולכן קיבל את כינויו "זאקי ונג'נס" ("ונג'נס", באנגלית, פירושו "נקמה") היות שרצה לנקום בהם על ידי הצלחה עם להקתו. הלהקה אוונגד סבנפולד (הלהקה שבו הוא מנגן)  הוקמה בשנת 1999 ומופיעה עד היום כאשר הגיטריסט היה אחד מהמקימים של הלהקה. אלבומה הראשון של הלהקה יצא בשנת 2001 והאלבום האחרון בשנת 2016, כאשר בסך הכל הוציאה הלהקה 11 אלבומים, שוונג'נס היה שותף בהקלטתם. הגיטרה של ונג'נס מבוססת על מודל S-1 של Schecter. בתחתית הגוף של הגיטרה ישנם 4 מספרים "6661" אשר מיצגים את שנת הקמת הלהקה 1999. ונג'נס השתמש בגיטרות רבות אחרות בקריירה שלו לפני שהוא קיבל גיטרה חתומה על שמו (2005). מדיה וקבצים בנושא זאקי ונג'נס בוויקישיתוף אתר האינטרנט הרשמי של זאקי ונג'נס זאקי ונג'נס, במסד הנתונים הקולנועיים IMDb (באנגלית) זאקי ונג'נס, באתר Rotten Tomatoes (באנגלית) זאקי ונג'נס, באתר AllMusic (באנגלית) זאקי ונג'נס, באתר MusicBrainz (באנגלית) זאקי ונג'נס, באתר Discogs (באנגלית) ונג'נס באתר האינטרנט Fandom
פטר גרינברג

פטר אנדריאס גרינברג (בגרמנית: Peter Andreas Grünberg;‏ 18 במאי 1939 – 7 באפריל 2018) היה פיזיקאי גרמני אשר תחום מומחיותו הוא סרט מגנטי. גרינברג זכה בשנת 2007 בפרס נובל לפיזיקה יחד עם אלבר פר על גילוי התנגדות מגנטית עצומה, שהביאה לפריצת דרך בכוננים קשיחים בגודל של ג'יגה-בייט. גרינברג נולד בפילזן שבבוהמיה שבאותה העת הייתה בפרוטקטורט של בוהמיה ובמורביה של גרמניה הנאצית (כיום בצ'כיה), בן למשפחה גרמנית קתולית. אביו, היה מהנדס יליד רוסיה, אשר עבד ב-1928 עבור סקודה, הוא נפטר ב-1945 בצ'כיה ונקבר בקבר אחים בפילזן. אמו אנה (שמתה ב-2002, בגיל 100) נאלצה לעבוד בחקלאות ונשארה בבית הוריה "פטרמן" בדולני סקירני, לשם הובאו מאוחר יותר ילדיה (אחות שנולדה בשנת 1937). לאחר מלחמת העולם השנייה משפחתו נכלאה. הוריו הופרדו משאר המשפחה והובאו למחנה עבודה בפולין. שאר בני משפחת גרינברג, כמו כמעט כל הגרמנים, גורשו מצ'כוסלובקיה בגירוש הגרמנים מצ'כוסלובקיה ב-1946. פטר בן השבע הגיע לויטרבך, שם למד בגימנסיה, ושם סיים את התיכון בשנת 1959. גרינברג קיבל את תעודת הביניים שלו בפיזיקה בשנת 1962 מאוניברסיטת יוהאן וולפגנג בפרנקפורט. בשנת 1966 הוא למד באוניברסיטת דרמשטט, שם קיבל את תעודת הגמר בפיזיקה. את הדוקטורט שלו קיבל בשנת 1969. משנת 1969 עד 1972, הוא עשה פוסט דוקטורט באוניברסיטת קרלטון, קנדה. מאוחר יותר הוא הצטרף למכון פיזיקה במרכז החקר Jülich, שם הוא הפך לחוקר מוביל בתחום של שכבה דקה multilayer מגנטיות עד פרישתו בשנת 2004. גרינברג זכה בפרס נובל לפיזיקה בשנת 2007 על גילוי תופעת ההתנגדות המגנטית העצומה. הוא חקר את התופעה במכון המחקר יוליך שבגרמניה. התופעה התגלתה בשנת 1988 על ידי קבוצת חוקרים בראשותו של גרינברג בגרמניה, והפטנט נרשם על שמו של גרינברג. את התופעה גילה בו זמנית אך לחלוטין בנפרד, חוקר צרפתי בשם אלברט פרט יחד עם קבוצתו. הקבוצה של פרט הייתה הראשונה שהסבירה את התופעה והראשונה שזיהתה את השינוי המשמעותי, אך מסיבות מנהליות, הקבוצה של פרט הגישה בקשה לרישום הפטנט מספר ימים לאחר הקבוצה של גרינברג. תגלית זו נחשבת להתחלה של תחום הספינטרוניקה. גרינברג ופרט זכו במספר רב של פרסים כהוקרה על תגליתם ותרומתם לתחום. בשנת 1986 הוא גילה את צימוד החליפין המקביל בין שכבות פרומגנטיות מופרדות על ידי שכבה דקה שאינה פרומגנטית. ב-1988 הוא גילה את האפקט המגנטורסיסטיסטי הענקי (תופעת ההתנגדות המגנטית) שהתגלתה בו-זמנית על ידי אלברט פרט מאוניברסיטת פריז. גרינברג זכה בפרס נובל לפיזיקה בשנת 2007 ביחד עם אלברט פרט, מלבד פרס נובל, עבודתו של גרינברג זכתה גם בפרסים משותפים ביחד עם פרט. פרס APS הבינלאומי לחומרים חדשים באיגוד הבינלאומי לפילוסופיה פיזיקלית ויישומית. פרס היורוליטי של היולט-פקרד. פרס וולף בפיזיקה. זכה בפרס העתיד הגרמני לטכנולוגיה וחדשנות ב-1998 ונקרא "הממציא האירופי של השנה" בקטגוריה "אוניברסיטאות ומוסדות מחקר" של משרד הפטנטים האירופאי. ב-2007 זכה בפרס יפן. מדיה וקבצים בנושא פטר גרינברג בוויקישיתוף פטר גרינברג, באתר פרס נובל (באנגלית) פטר גרינברג, באתר אנציקלופדיה בריטניקה (באנגלית) פטר גרינברג, באתר "Find a Grave" (באנגלית) The Nobel Prize in Physics 2007, www.nobelprize.org Cicero – Magazin für politische Kultur, ‏2007-11-30 Heimatkreis Mies-Pilsen e.V., Nobelpreisträger Grünberg aus Pilsen, www.mies-pilsen.de (ארכיון)
הפלינגר (מכונית)

הפלינגר (באנגלית: Haflinger vehicle) הוא רכב שטח קטן, הנעה כפולה 4x4, מתוצרת יצרנית הרכב האוסטרית שטייר דיימלר פוך אשר יוצרה בין השנים 1959–1974. סך הכול יוצרו 16,647 יחידות. דגמי ה"הפלינגר" נרכשו על ידי צבאות: שווייץ, אוסטריה, אוסטרליה, קטנגה, הרפובליקה הדמוקרטית של קונגו, בריטניה, קנדה, וארצות הברית. עבור אוסטריה וגרמניה יוצר דגם "הפלינגר" בתצורת כבאית. דגם פתוח לחלוטין (נהג + 3 נוסעים) דגם פתוח מלבד קבינת הנהג דגם סגור כבאית סדרה 1 (תמסורת ידנית - 4 מהירויות) סדרה 2 (תמסורת ידנית - 5 מהירויות) סדרה AA משוריינת- גוף הדגם מצופה בשריון בעובי 12.7 מ"מ "700 AP" (שווק בצפון אמריקה ובארצות הברית, "703 AP" (יוצר משנת 1962) Polycab: הגוף העליון העשוי פלדה הוחלף אופציונלית עם פיברגלס סגור לחלוטין "SchneeWiesel": (באנגלית: Snow Weasel) - הורכבו בדגם צמיגים עמידים לנסיעה בקרח ושלג סדרה אשר תוכננה לצבא שווייץ: סדרה 1/2 היברידית עם פגושים ייחודיים, בד, ופרטים אחרים "הפלינגר", שנת 1974 דגם "700 AP" "הפלינגר", דגם "703AP3" "הפלינגר" "הפלינגר", שנת 1968 "הפלינגר", שנת 1969 "הפלינגר" - כבאית בשרות "Ellmau Fire station" באוסטריה "הפלינגר" - כבאית בגרמניה "הפלינגר" "הפלינגר" "הפלינגר" בשרות צבא שווייץ "הפלינגר" בשרות צבא שווייץ "הפלינגר" בשרות צבא שווייץ "הפלינגר" בשרות צבא שווייץ - מבט לתא הנהג ולוח מחוונים "הפלינגר" בשרות צבא שווייץ שטייר דיימלר פוך "הפלינגר" - תמונות מדיה וקבצים בנושא הפלינגר בוויקישיתוף הפלינגר, סרטון באתר יוטיוב הפלינגר, סרטון באתר יוטיוב הפלינגר, סרטון באתר יוטיוב הפלינגר באתר היצרן haflinger-4wd.com "הפלינגר" autocar.co.uk/car-news/anything-goes-throwback-thursday/throwback-thursday-1964-road-steyr-puch-haflinger "הפלינגר" בשימוש בצבא אוסטריה - תמונה military-today.com/trucks/haflinger "הפלינגר" בשרות בצבא אוסטרליה haflingerclub.com.au "הפלינגר" סדרה 1 militaerfahrzeuge.ch/unterkategorie_11_21_130.html "הפלינגר" סדרה 2 militaerfahrzeuge.ch/unterkategorie "הפלינגר דגם "700 AP" fourwheeler.com/project-vehicles/129-1209-1971-steyr-puch-haflinger הפלינגר דגם "700 AP" militaerfahrzeuge.ch/unterkategorie_11_21_292
אלקסלסי

אלקסלסי הוא שם משפחה יהודי שקשור בשמה של העיירה קאסלס במחוז לוגו, ספרד. אלקסלי מתועד כשם משפחה יהודי בקרב משפחות שמוצאן בארצות צפון אפריקה. האם התכוונתם ל... איתי אלקסלסי – כדורגלן ישראלי המשחק בעמדת הבלם דקלה אלקסלסי – שחקנית, במאית ותסריטאית ישראלית מנואל אלקסלסי ורדי – שחקנית ישראלית, בתה של דקלה אלקסלסי
דאחיה (פירושונים)

האם התכוונתם ל... דאחיה – שם שנשאו קצינים יניצ'רים ששירתו בסרביה העות'מאנית רובע הדאחייה – רובע שיעי בביירות דאחיה (Dahiya) – קבוצה שהיא חלק באוכלוסיית ג'אט בהודו דאחיה (אנ') – שם משפחה בהודו דאחייה (ריקוד) – ריקוד בדואי
רנה, דוכס אלנסון

רנה, דוכס אלנסון (בצרפתית: René d'Alençon;‏ 1454 - 1 בנובמבר 1492), היה דוכס אלנסון בין השנים 1478–1492, וסבא רבא של אנרי הרביעי, מלך צרפת. שארל נולד ב-1454, לז'אן השני, דוכס אלנסון ולמארי מארמניאק, בתם של ז'אן הרביעי, רוזן ארמניאק ואיזבלה מנווארה, רוזנת ארמניאק. בשנת 1467, בעוד אביו ניהל מרד בעזרת הברטונים, רנה קיבל את המשימה להגן על אלנסון, אבל ההתנהגות הגסה של חיל המצב בברטאן קוממה עליהם את הבורגנים של העיר, ובעקבות כך העביר רנה את העיר לתמוך בלואי האחד עשר, מלך צרפת. בשנת 1476 מת אביו, ובשנת 1478 קיבל רנה את תאריו ונחלותיו של אביו שהופקעו על ידי לואי האחד עשר. בעקבות כניסתו לחובות ולדיכאון, התמרד רנה בלואי האחד עשר, ועל כך נכלא ב-23 בפברואר 1483, ושהה בכלא עד לאחר ששארל השמיני, מלך צרפת וחנן אותו. בהמשך השתתף רנה במלחמה המשוגעת, אולם שארל השמיני חנן אתו. ב-1 בנובמבר 1492 מת רנה באלנסון, ובנו שארל הרביעי, דוכס אלנסון ירש את תאריו. בתחילה התחתן רנה עם מרגריט ד'ארקור, בתו של גיום ד'ארקור, רוזן טנקרוויל, אולם היא מתה בשנת 1488 ללא ילדים. ב-14 במאי 1488 התחתן רנה עם מרגריט מלורן, בתם של פרי השני, רוזן וודמון ויולנד, דוכסית אנז'ו, ממנה נולדו לו 3 ילדים: שארל הרביעי, דוכס אלנסון (1489–1525), התחתן עם מרגריט מאנגולם פרנסואז ד'אלנסון (1490–1550), התחתנה עם פרנסואה השני, דוכס לונגוויל, ולאחריו התחתנה עם שארל, דוכס ונדום אן ד'אלנסון (1492–1562), התחתנה עם גוליילמו התשיעי, מרקיז מונטפראט בנוסף היו לרנה גם כמה ילדים לא חוקיים: שארל דה קני (לא ידוע–1545) מרגריט, התחתנה עם ז'אק דה בואסיגיון, ולאחריו התחתנה עם אנרי דה בורנל ז'קלין, התחתנה עם ז'יל דה אורמס רנה, דוכס אלנסון
יהודאי

האם התכוונתם ל... שם תואר המתייחס לממלכת יהודה או לפחוות יהודה; ראו גם יהודי ישויות מדיניות ממלכת יהודה – אחת משתי הממלכות שנוצרו לאחר פיצול ממלכת ישראל המאוחדת; נשלטה בידי בית דוד משבט יהודה ממלכת החשמונאים – הריבונות היהודית בארץ ישראל שחודשה על בסיס גרעין השטח של פחוות יהודה בעקבות מרד החשמונאים אישים ששמם יהודאי: יהודאי גאון – ראש ישיבת סורא שבבבל באמצע המאה השמינית ומחשובי הגאונים יהודאי הכהן גאון – מגאוני ישיבת סורא אישים ששם משפחתם יהודאי: איתי יהודאי – קצין צה"ל במילואים שכיהן כמפקד מפקדת כוחות אוויר מיוחדים בחיל האוויר, כמפקד עוצבת חצי האש וכמפקד יחידת שלדג יהונתן יהודאי ("אורטגה") – זמר וראפר ישראלי בן ציון יהודאי – מזכיר אגודת שמשון תל אביב, אחד ממייסדיה, חבר הנהלת ההתאחדות לכדורגל ואחד מוותיקי האצ"ל יוסף יהודאי – קצין משטרה ישראלי שכיהן כמפקד מרחב ירושלים רמי יהודאי – שחיין עבר ישראלי רעות יהודאי – זמרת ישראלית
יחסי דרום אפריקה – זימבבואה

יחס דרום אפריקה–זימבבואה הם היחסים הדו צדדיים שבין רפובליקת דרום אפריקה לבין רפובליקת זימבבואה. בין המדינות היה מתח גבוה מאז 1965, כאשר דרום אפריקה תמכה במדינת רודזיה והתנגדה לעצמאותה של זימבבואה. דרום אפריקה אף סייעה למשטר רודזיה בראשותו של ראש הממשלה איאן סמית במשך כמעט 14 שנים. היחסים בין שתי המדינות החלו להשתפר מ-1990, לאחר ששחררה את מנדלה מהכלא ודרום אפריקה עברה לרפורמה חוקתית. באותה תקופה, התקיימו מספר מפגשים בין השרים בנושאי הסחר וההובלה. נשיא דרום אפריקה, דה קלרק, נשיא זימבבואה,מוגאבה ונשיא בוצואנה, קואט מאסירה, נפגשו על מנת למצוא פתרון למרד הצבאי בלסוטו. היחסים בין שתי המדינות אף השתפרו משמעותית לאחר סיום האפרטהייד. בדצמבר 1993, נפגשו לראשונה שרי החוץ של שתי המדינות, במהלך המפגש, השרים דנו בדרכים על מנת לשפר את היחסים בין שתי המדינות. בנובמבר 1995, בטקס שבו נכחו הנשיאים מנדלה ומוגאבה, נפתח גשר חדש המקשר בין המדינות מעבר לנהר לימפופו. בשנת 2016, סך היקף הסחר של שתי המדינות הגיע ל-2 מיליארד דולר בעוד שכמעט 2 מיליארד דולר הם ייצוא דרום אפריקאי . הייצוא העיקרי של דרום אפריקה הוא שמנים, מוצרי זיקוק, ברזל ופלדה, פלסטיק, כורים גרעיניים, דודים ועוד. הייצוא העיקרי של זימבבואה הוא מוצרי מזון. דרום אפריקה מיוצגת בזמביה בהרארה. זימבבואה מיוצגת בדרום אפריקה על ידי שגרירות בפרטוריה קונסוליה כללית ביוהנסבורג. "Zimbabwe". U.S. Department of State (באנגלית אמריקאית). נבדק ב-2018-04-17. South Africa - Relations with African States, countrystudies.us South Africa Exports to Zimbabwe, tradingeconomics.com CENTRE, TRALAC TRADE LAW. "South Africa's trade with Zimbabwe". tralac (באנגלית בריטית). נבדק ב-2018-04-17.